Muhammad Réza Pahlévi Isfahani

Muhammad Réza Pahlévi Isfahani (gumelar di Blitar, 6 Agustus 1997) nyaéta pamaén badminton ganda putra asal Blitar, Jawa Wétan, Indonésia. Manéhna nyaéta hiji ti 98 atlit anu miluan Pelatihan Nasional Persatuan Bulutangkis Seluruh Indonésia (Pelatnas PBSI) taun 2019.

Karir badminton 
Réza mimiti aktip di dunya badminton nasional di taun 2014. Manéhna nyaéta pamaén ti kleub badminton Jaya Raya Jakarta. Salaku pamaén ganda putra, Réza sok dipasangkeun jeung Akbar Bintang Cahyono, pamaén ti PB Djarum. Nalika maén, manéhna maké leungeun katuhu.

Saacanna, di taun 2015, Réza anu dipasangkeun jeung Muhammad Fachrikar jadi pinunjul di turnamén Jaya Raya Indonesia Junior International Challenge. Réza dipiharep jadi pamaén ganda putra anu hébat engké jaga.

Di Chinese Taipei Open 2019, Réza jadi hiji ti 29 wawakil Indonésia anu miluan éta turnamén. Manéhna dipasangkeun jeung Akbar Bintang. Ngan, kabéh wawakil éta euweuh nu meunang gelar pinunjul hiji-hiji acan.

Pasangan dina badminton 

 Fachriza Abimanyu (ganda putra)
 Muhammad Fachrikar (ganda putra)
 Kenas Adi Haryanto (ganda putra)
 Akbar Bintang Cahyono (ganda putra)
 Zarra Faza Azka (ganda campuran)

Préstasi 
Pasangan ganda putra Muhammad Réza Pahlévi Isfahani/Akbar Bintang Cahyono jadi pinunjul di BWF Tour Super 100 Akita Masters 2018, nu diayakuen di Akita, Jepang. Pas final, maranéhna meunang kalawan poin 21-16, 21-6, dina waktu 31 menit, ngalawan wawakil tuan rumah Jepang, Hashimoto/Hiroyuki Saeki. Ieu mangrupa gelar munggaran maranéhna dina runtuyan séri BWF Tour 2018--saruntuyan turnamén badminton tingkat élit, anu disatujuan ku Féderasi Badminton Dunya (BWF), anu ngawengku BWF Tour Super 100, BWF World Tour Super 300, 500, 750, jeung 1000.

Salian ti éta, Réza/Akbar gé kungsi jadi runner up di Hyderabad Open 2018, jeung pinunjul kahiji di turnamén Finnish Open 2018. Sedengkeun pas jeung Kenas Adi Haryanto, Réza jadi pinunjul di Singapore International 2017, sarta jadi runner up di Indonésia International 2017, Orleans International 2017, jeung Iran Fajr 2017.

Peringkat

Peringkat dunya 
Kiwari, manéhna, jeung Akbar Bintang Cahyono, nempatan peringkat ka-99 ganda putra sadunya (World Ranking) sarta ka-59 ganda putra pikeun peringkat tur dunya (World Tour Ranking) (per 9 Désémber 2019).

Rékor peringkat pangluhurna anu kungsi dihontal ku Réza nyaéta ka-34 ganda putra sadunya (World Ranking) (tanggal 27 Séptémber 2018) sarta ka-17 ganda putra pikeun peringkat tur dunya (World Tour Ranking) (per 15 Januari 2019).

Peringkat nasional 
Ieu mangrupa tabél data peringkat anu kungsi dihontal ku pasangan ganda putra Muhammad Réza Pahlévi Isfahani/Akbar Bintang Cahyono salila sataun katukang. (Dimutahirkeun 9 Désémber 2019)

Data patandingan

Ganda putra pasangan Muhammad Réza Pahlévi Isfahani/Akbar Bintang Cahyono

Tingali ogé 
Badminton

Rujukan 

Pamaén badminton Indonésia‎
Nu babar taun 1997